L'alcalde de Llíria distribuix les delegacions entre els membres del Govern municipal
09 de juliol de 2019

L'alcalde de Llíria, Manolo Civera, ha donat a conéixer la distribució de les delegacions entre els membres del seu equip de Govern, que està format pels regidors dels grups polítics PSOE i Compromís-Move. El primer, a més de la vara de comandament, tindrà tres tinences d'alcaldia i el segon, quatre.

Configuració del Govern municipal de Llíria:

\-Manolo Civera: Alcalde i regidor de Gestió Cultural, Patrimoni Arqueològic, Turisme i Festes.

\-Joanma Miguel: 1r tinent d'alcalde i regidor d'Economia, Hisenda i Majors.

\-Mª Fina Torrijo: 2a tinent d'alcalde i regidora d'Obres i Servicis Municipals.

\-Paco García: 3r tinent d'alcalde i regidor de Mobilitat Sostenible, Infraestructures Educatives i Ensenyaments Artístics.

\-Consuelo Morató: 4a tinent d'alcalde i regidora d'Agricultura, Jardins i Medi Ambient.

\-Vallivana Murgui: 5a tinent d'alcalde i regidora d'Igualtat, Educació en valors, Polítiques Inclusives, Esports, Infància, Joventut i Participació Ciutadana.

\-Pedro Vicente: 6é tinent d'alcalde i regidor de Modernització, Comunicació, OAC i Transparència.

\-Mª Cruz García: 7a tinent d'alcalde i regidora d'Urbanitzacions, Gestió RSU i Benestar Animal.

\-Ferran Pina: Regidor de Contractació, Recursos Humans i Policia.

\-Isabel Llopis: Regidora de Protecció de la Legalitat, Llicències, Ocupació de Via Pública i Habitatge.

\-Elena Jiménez: Regidora d'Ordenació del Territori, Emergència Climàtica i Cicle Integral de l'Aigua.

La setmana vinent s'anunciaran les dedicacions i el règim de retribucions dels nous edils del Govern local.